Deg uḥric-a nwala belli tigzi timawit n wuḍris imawi neɣ win yuran, d akala iweɛren yettɛeddin ɣef waṭas n tirmin. Macci d aceyyeɛ n yisalen gar yimsiwal kan, d lebni n unamek ibedden ɣef ugbur n yizen, yidles d tmusniwin tisnilsanin n yimsiwal. Tigzi timawit d tirmi tegejdant deg uselmed d ulmad n tutlayt tis snat, iswi-is d asemres n tutlayt-a deg tudert n yal ass, tesɛa azal i meqqren deg usebded n wassaɣen inmettiyen gar yimdanen. Am akken i ttilin wallalen yettɛawanen deg tigzi n yinaw daxel n tesmilt, imi srusuyen inelmaden deg tugnatin taywalanin n yal ass. akken i ttilin wuguren i tt-isexraben.